|  |
| --- |
| ***Vzdanie sa zodpovednosti***  *Tento vzor Zmluvy o vzdelávacom grante (ďalej len „Vzor“) vypracoval sekretariát SK+MED len ako navrhovanú pomôcku. Nemal by sa preto vykladať ako právne poradenstvo s ohľadom na akékoľvek konkrétne skutočnosti alebo okolnosti.* *Použitie tohto Vzoru alebo jeho častí bude na výlučnom zvážení používateľských strán a na ich riziko. SK+MED nebude niesť zodpovednosť za žiadnu stratu alebo škody, ktoré môžu vzniknúť z titulu použitia tohto Vzoru alebo jeho častí. SK+MED si vyhradzuje právo zmeniť alebo aktualizovať Vzor alebo jeho časti kedykoľvek bez predchádzajúceho upozornenia.* |

# Zmluva o vzdelávacom grante

(TIETO POKYNY A VŠETOK NIŽŠIE UVEDENÝ ŽLTÝ TEXT ZMAŽTE)

(Sivý text: buď vyplňte príslušné informácie alebo vyberte z dostupných možností)

Táto Zmluva o vzdelávacom grante (ďalej len „Zmluva“) sa uzatvára a platí od deň mesiac rok **ALEBO** dátumu, ku ktorému bola podpísaná oboma Zmluvnými stranami (ďalej len „Dátum účinnosti“).

**MEDZI**

Názov, spoločnosť založená podľa zákonov krajina, so sídlom na adrese ... (ďalej len „**Spoločnosť**“)

**A**

Názov, organizácia založená podľa zákonov krajina, so sídlom na adrese ... (ďalej len „**Príjemca grantu**“).

Spoločne ďalej uvádzané len ako „Zmluvné strany“ a jednotlivo ako „Zmluvná strana“.

**KEĎŽE**, Spoločnosť a jej pridružené spoločnosti sa zaoberajú výskumom, vývojom, výrobou, marketingom a predajom zdravotníckych pomôcok;

**KEĎŽE**, Spoločnosť je odhodlaná podporovať nezávislé vzdelávanie v oblasti zdravotníctva a zamýšľa poskytovať vzdelávacie granty formou finančných alebo vecných príspevkov Zdravotníckym organizáciám na podporu a rozvoj skutočného zdravotníckeho vzdelávania Zdravotníckych pracovníkov, pacientov a/alebo verejnosti na klinické, vedecké a/alebo zdravotné témy týkajúce sa oblastí liečby, o ktoré sa Spoločnosť zaujíma a/alebo sa v nich angažuje;

**KEĎŽE**, Príjemca grantu je nemocničná/skupinová nákupná organizácia / klinika / laboratórium / lekáreň / výskumná inštitúcia / nadácia / univerzita / vzdelávacia inštitúcia / akademická/odborná spoločnosť, ktorá Spoločnosti predložila Žiadosť o poskytnutie grantu (Príloha I);

**KEĎŽE**, Spoločnosť preskúmala Žiadosť o poskytnutie grantu a želá si poskytnúť Príjemcovi grantu podporu za týchto podmienok:

**Článok 1 – Účel grantu**

1.1 Spoločnosť ponúka Príjemcovi grantu vzdelávací grant na podporu účasti Zdravotníckych pracovníkov na vzdelávacích podujatiach organizovaných tretími stranami ALEBO podporu vzdelávacích podujatí organizovaných tretími stranami ALEBO podporu štipendií a postgraduálnych štipendií ALEBO verejné osvetové kampane ALEBO *uveďte iný typ* uvedených v Článku 2 (ďalej len „Grant“). Grant sa poskytne za účelom podpory nezávislého zdravotníckeho vzdelávania v súlade s Etickým kódexom SK+MED a všetkými príslušnými zákonmi, predpismi a etickými kódexmi platnými v danej krajine.

1.2 Spoločnosť súhlasila s tým, že Grant by sa mal použiť na nasledovné (ďalej len „Program“):

1. Popis a trvanie Programu, napr. financovanie doktorandskej pozície v oblasti ..., štipendium za účelom účasti na programe x zdravotníckeho vzdelávania, počtu x Zdravotníckych pracovníkov na ich účasť na konferencii x atď.

1.3 Zmluvné strany sa dohodli, že všetky jednotlivé položky Programu sú určené výhradne na vedecké a/alebo vzdelávacie účely, pričom tento Program nebude priamo ani nepriamo propagovať žiadne produkty alebo služby Spoločnosti.

1.4 Grant sa nesmie použiť na:

1. Priamu alebo nepriamu propagáciu zdravotníckych výrobkov alebo služieb Spoločnosti
2. Podporu používania akéhokoľvek produktu na inú ako oficiálne schválenú liečbu (off-label)
3. Úhradu zo strany Príjemcu grantu akýchkoľvek poplatkov za vystavenie alebo zobrazenie jeho reklamy alebo služieb
4. Podporu charitatívnych programov
5. Úhradu organizačných režijných nákladov, ako napr. nákup pracovného vybavenia, softvéru alebo školenia nezdravotníckeho personálu.

1.5 Príjemca grantu môže Grant použiť len na účely vyššie popísaného Programu. Každá zmena zamýšľaného použitia Grantu musí byť vopred písomne odsúhlasená Spoločnosťou.

**Článok 2 – Grant**

2.1 V súlade s ustanoveniami tejto Zmluvy Spoločnosť vyplatí Príjemcovi grantu sumu čiastka slovami eur (čiastka číslicami €) (ďalej len „Grant“) za účelom podpory Príjemcu grantu, ako je uvedená v Článku 1 a v Platobnom harmonograme (Príloha II). Rozumie sa, že Grant je poskytovaný ako „all inclusive“ (s výnimkou DPH) a ako konečný, pričom Spoločnosť nebude podľa tejto Zmluvy povinná zaplatiť žiadnu ďalšiu náhradu alebo poplatok.

2.2 Platba bude poskytnutá Príjemcovi grantu do tridsiatich (30) dní od podpisu tejto Zmluvy oboma Zmluvnými stranami na nasledujúci účet Príjemcu grantu:

Držiteľ účtu: ....

Názov banky: ....

Číslo účtu.: ....

Kód banky: ....

IBAN: ...

BIC: ....

**Článok 3 – Etika a súlad**

3.1 Príjemca grantu zabezpečí, aby všetko použitie prostriedkov Grantu:

1. bolo v súlade s Etickým kódexom SK+MED a všetkými príslušnými miestnymi zákonmi, predpismi a odvetvovými etickými kódexami; a
2. bolo v súlade s príslušnými požiadavkami zverejnenia informácií o poskytnutí Grantu, vrátane požiadaviek Platformy pre transparentnosť SK+MED, ako aj s akoukoľvek inou povinnosťou týkajúcou sa akýchkoľvek príjemcov prostriedkov Grantu smerom k akémukoľvek profesijnému orgánu, inštitúcii alebo vládnemu orgánu, ktoré takéto zverejnenie vyžadujú.

3.2 Ak to bude potrebné, vzdelávacie podujatie organizované tretími stranami (ďalej len „Podujatie“) musí byť schválené [Systémom preverovania konferencií EthicalMedTech](http://www.ethicalmedtech.eu/conference-vetting-system) ešte skôr, než sa akýkoľvek Grant použije na podporu daného Podujatia. Príjemca grantu sa zaväzuje predložiť Podujatie uvedené v rámci Programu na vyhodnotenie Systémom preverovania konferencií EthicalMedtech.

3.3 Zmluvné strany sa výslovne dohodli, že poskytnutie Grantu nebude implicitne ani explicitne spojené so žiadnou zmluvou pre Príjemcu grantu na nákup, prenájom, predpisovanie, používanie, dodávku alebo obstaranie produktov alebo služieb Spoločnosti, resp. nebude slúžiť ako odmena za predošlé nákupy, použitia, nákupné odporúčania alebo referencie.

**Článok 4 – Nezávislý výber**

4.1 Spoločnosť sa nesmie žiadnym spôsobom podieľať na výbere Zdravotníckych pracovníkov, ktorí budú mať z Grantu prospech. Napríklad, ak sa Grant poskytuje na účely podpory účasti Zdravotníckych pracovníkov na vzdelávacích podujatiach organizovaných tretími stranami, v taktom prípade bude za výber účastníkov výhradne zodpovedný Príjemca grantu.

4.2 Ak je Príjemca grantu organizátorom vzdelávacieho podujatia organizovaného tretími stranami, v takom prípade bude Príjemca grantu výhradne zodpovedať za (i) obsah programu; (ii) výber rečníkov, moderátorov a/alebo predsedajúceho, ktorí budú moderovať vzdelávacie podujatie organizované tretími stranami (ďalej len „Rečník“); a (iii) platbu honoráru Rečníkovi, podľa potreby. Spoločnosť sa nebude nijako detailne podieľať na určovaní obsahu vzdelávacieho programu za účelom výberu Rečníka. Ak bude o to výslovne požiadaná, Spoločnosť môže odporučiť Rečníkov alebo program pripomienkovať.

**Článok 5 – Právo vyhodnotenia a overenia**

5.1 Príjemca grantu poskytne Spoločnosti na požiadanie následnú správu o použití Grantu a/alebo primeranú dokumentáciu (napr. kópie rezervačných dokladov, kópie originálnych vstupeniek), ktorá potvrdí, že bol Grant použitý v súlade s podmienkami tejto Zmluvy.

5.2 V súlade s príslušnými zákonmi a/alebo internými regulačnými, daňovými alebo audítorskými povinnosťami, ktoré je Spoločnosť povinná dodržiavať, .

**Článok 6 – Ukončenie**

Spoločnosť bude mať právo ukončiť túto Zmluvu s okamžitou platnosťou kedykoľvek formou písomného oznámenia v prípade, že:

1. nedôjde k náprave závažného porušenia zo strany Príjemcu grantu do tridsiatich (30) dní od doručenia písomného oznámenia Spoločnosti o porušení. V takom prípade bude Príjemca grantu povinný okamžite vrátiť zvyšnú časť Grantu, ktorá ostala k dátumu účinnosti ukončenia Zmluvy, spolu s podrobným vyúčtovaním už minutého Grantu; alebo
2. nedôjde k schváleniu Podujatia tvoriaceho súčasť Programu zo strany Systému preverovania konferencií EthicalMedtech. V takom prípade nebudú vyplatené žiadne ďalšie finančné prostriedky Grantu a Príjemca grantu vráti naspäť čiastky, ktoré už Spoločnosť vyplatila.
3. dôjde k zrušeniu Podujatia tvoriaceho súčasť Programu. V takomto prípade nebudú poskytnuté žiadne ešte nevyplatené finančné prostriedky Grantu. V prípade, že Spoločnosť už uhradila časť alebo celú sumu finančných prostriedkov, Príjemca Grantu vráti tieto čiastky naspäť, s výnimkou prípadu, ak k zrušeniu Podujatia dôjde z titulu vyššej moci.

**Článok 7 – Rôzne**

7.1 Táto Zmluva a jej Prílohy obsahujú celú dohodu a porozumenie medzi Zmluvnými stranami s ohľadom na predmet tejto Zmluvy, keď rušia a nahrádzajú všetky predchádzajúce dohody a porozumenia, písomné alebo ústne, týkajúce sa rovnakého predmetu, ktoré doteraz platili medzi Zmluvnými stranami.

7.2 Táto Zmluva sa môže doplňovať alebo meniť len formou písomnej dohody podpísanej oboma Zmluvnými stranami.

7.3 Príjemca grantu nesmie bez predchádzajúceho písomného súhlasu Spoločnosti postúpiť, previesť alebo inak nakladať so žiadnym z jeho práv, povinností alebo záväzkov podľa tejto Zmluvy.

7.4 Táto Zmluva sa bude vykladať a interpretovať v súlade so zákonmi názov krajiny. Akýkoľvek spor, ktorý sa nepodarí vyriešiť zmierom, bude podaný na súdoch v názov miesta.

Pripojením svojich podpisov nižšie Zmluvné strany tejto Zmluvy súhlasia so všetkými jej zmluvnými podmienkami.

**Za a v mene Príjemcu grantu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vložte meno

Dátum Podpis

**Za a v mene Spoločnosti**

Vložte meno

Dátum Podpis

**Príloha I: Formulár Žiadosti o poskytnutie grantu**

**Príloha II: Platobný harmonogram**